Third Eye World News: संस्कृत बोलने से कम होता है कोलेस्ट्राल और मधुमेह...!
"“भारत अपनी जरूरतों के बाद देगा मित्र देशों को हाइड्रोक्सीक्लोरीनक्वीन” " "भारतीय वैज्ञानिकों ने कोविड -19 के परीक्षण के लिए विकसित की पेपर-स्ट्रिप किट" "कोनोरा वायरस से लड़ने के लिए भारतीय वायुसेना ने कसी कमर" "स्टेट बैंक ऑफ इंडिया के कर्मचारियों ने किए १०० करोड़ दान" "कोरोना से भारत के खुदरा क्षेत्र को 15 दिन में ढाई लाख करोड़ के व्यापार का नुकसान – कैट" "घोर लापरवाही: विदेशों से आए 15 लाख लोग, सभी की जांच नहीं हुई - कैबिनेट सचिव " "भगवान केदारनाथ के कपाट २९ अप्रैल २०२० से खुलेंगे" "उ.प्र. में योगी राज में पत्रकार के घर पर गुंडों और दबंगों का कब्जा!"
नई दिल्ली, १४ दिसंबर २०१९
लोकसभा ने गुरुवार को देश में तीन मानद संस्कृत विश्वविद्यालयों को केंद्रीय विश्वविद्यालय का दर्जा प्रदान करने वाले केंद्रीय संस्कृत विश्वविद्यालय विधेयक 2019 को मंजूरी दे दी है। इससे पहले मोदी सरकार ने 4 दिसंबर को केंद्रीय संस्कृत विश्वविद्यालय विधेयक को मंजूरी दे दी। यह फैसला प्रधानमंत्री नरेंद्र मोदी के नेतृत्व में हुई केंद्रीय कैबिनेट की बैठक में लिया गया। कैंबिनेट की बैठक के बाद सूचना एवं प्रसारण मंत्री प्रकाश जावड़ेकर ने यह जानकारी दी।
संस्कृत बोलने से मधुमेह और कोलेस्ट्राल कम होता है: उधर इस विधेयक पर चर्चा के दौरान भारतीय जनता पार्टी के सांसद गणेश सिंह ने दावा किया कि अमेरिका आधारित एक शिक्षण संस्थान के अनुसंधान के अनुसार रोजाना संस्कृत भाषा बोलने से तंत्रिका तंत्र मजबूत होता है और मधुमेह तथा कॉलेस्ट्रॉल कम होता है। उन्होंने कहा कि अमेरिकी अंतरिक्ष एजेंसी नासा के एक अनुसंधान के अनुसार अगर कम्प्यूटर प्रोग्रामिंग संस्कृत में की जाए तो यह अधिक सुगम हो जाएगी। मध्य प्रदेश के सतना से भाजपा सांसद गणेश सिंह ने कहा कि इस्लामी भाषाओं समेत दुनिया की 97 फीसदी भाषाएं संस्कृत पर आधारित हैं। उन्होंने कहा कि इन भाषाओं की बुनियाद संस्कृत रही है। वहीं विधेयक पर चर्चा के दौरान भाजपा के सत्यपाल सिंह ने कहा कि संस्कृत आदि भाषा है और सभी भाषाओं के मूल में संस्कृत है। वेदों और संस्कृत से भारत का आधार है। उन्होंने कहा कि संस्कृत देवों और पूर्वजों की भाषा है और यह वैज्ञानिक भाषा है एवं सर्वमान्य है। इससे पहले केंद्रीय मंत्री प्रकाश जावड़ेकर ने कहा, ‘हमारी 3 संस्कृत डीम्ड यूनिवर्सिटी है। इन 3 संस्कृत डीम्ड यूनिवर्सिटी की एक सेंट्रल यूनिवर्सिटी होगी। उन्होंने इसे एक अच्छी और महत्वपूर्ण पहल बताया और कहा कि यह संस्कृत की पहली केंद्रीय यूनिवर्सिटी होगी।
इस विधेयक के तहत नई दिल्ली स्थित राष्ट्रीय संस्कृत संस्थान और श्री लाल बहादुर शास्त्री विद्यापीठ के साथ-साथ तिरुपति स्थित राष्ट्रीय संस्कृत विद्यापीठ को केंद्रीय विश्वविद्यालय का दर्जा दिया गया है। मुझे पूर्ण विश्वास है की केंद्रीय विश्वविद्यालय का दर्जा पाने के बाद यह संस्थान एक नए उत्साह के साथ संस्कृत भाषा के संरक्षण, संवर्धन और विकास में महत्वपूर्ण भूमिका निभाएंगे।